4. ΒΑΣΙΛΙΚΟΝ ΔΙΑΤΑΓΜΑ της 27 Απρ./9 Μαΐου 1938 Περί μητρώου τύπου Εκδίδεται κατά το άρθρ. 65 Α.Ν. 1093/1938 (ανωτ. αριθ. 2). ΄Αρθρ.1.-1.Το υπό του άρθρ. 2 του Α.Ν. 1093/38 συνιστώμενον μητρώον τύπου, τηρείται υπό του παρά τη διευθύνσει εσωτερικού τύπου του υφυπουργείου Τύπου και Τουρισμού, γραφείου νομοθεσίας τύπου. 2.Πάσα λεπτομέρεια σχετική προς την τήρησίν του κανονίζεται δι’ αποφάσεων του υφυπουργού Τύπου και Τουρισμού, βάσει των διατάξεων του ως άνω νόμου. ΄Αρθρ.2.-1.Η εγγραφή εις το μητρώον τύπου των υπό του Α.Ν. 1093/38 προβλεπομένων προσώπων, εφημερίδων και περιοδικών ενεργείται τη αιτήσει των ενδιαφερομένων υποβαλλομένη εις τον Υφυπουργόν Τύπου και Τουρισμού και συνοδευομένη υπό των εν άρθρ. 10 του Α.Ν. 1092/38 και 4 και 6 του Α.Ν. 1093/38 καθοριζομένων πιστοποιητικών, εξ ων εμφαίνεται η ύπαρξις των προς εγγραφήν απαιτουμένων νομίμων προσόντων. 2.Η διάταξις της προηγουμένης παραγράφου εφαρμόζεται και επί της υπό του άρθρ. 62 του Α.Ν. 1093 προβλεπομένης περιπτώσεως της εγγραφής εις το μητρώον τύπου των μελών των υφισταμένων ήδη δημοσιογραφικών ενώσεων ή συλλόγων, ως και των εργαζομένων κατά την δημοσίευσιν του ως άνω νόμου εις εφημερίδας ή περιοδικά οίτινες δεν ανήκουσιν εις συλλόγους ή ενώσεις. 